**NY I RINGEN**

(Reviderte regler gjelder fra og med 01.06.2024)

* Møt opp med ren og velstelt hund i god tid. Husk å gå innom sekretariatet for å fremvise pass eller vaksinasjonskort og få utdelt start nr.
* Finn en plass til deg og hunden, slik at hunden får roet seg. Det blir mye lyder og lukter i løpet av en utstillingsdag. Det er lurt å ha med bur eventuelt teppe til hunden slik at den får slappet av. Husk også stol til deg selv. Viktigst av alt er VANN og vannskål til hunden.
* Det blir gjerne en del venting i løpet av en slik dag. Noen steder er det kiosk. Hvis ikke er det lurt å ha med litt mat og drikke.
* Rundt ringen skal det være en fri sone, der skal det ikke stå bur, stoler, telt osv.
* Du bør rekke å lufte hunden din godt før den skal inn i ringen, slik at den ikke gjør fra seg under bedømmingen. Husk bæsjeposer!
* Følg nøye med på ringsekretæren i din ring, den vil rope opp når det nærmer seg og deretter når det er din tur å komme inn i ringen. Ta hunden ut av buret og få den i bevegelse, la hunden «varme opp» før den skal i ringen.
* Still opp hunden etter anvisning av ringsekretæren, når dere kommer inn i ringen.
* Få hunden til å stå mest mulig stille og posere for dommeren. «Still opp hunden» sier vi da. Det kan være veldig lurt å gå på handler kurs.
* Tren på at hunden har fokus på deg i ringen, under hele bedømmingen. (Dommeren sier ifra hvis/når dere kan hvile/slappe av.)
* Hannhundene bedømmes først, deretter tispene i samme rase.
* Når hunden skal bedømmes av dommeren, blir den bedømt etter rasestandarden. De hundene som får exl og ck går videre til beste hund i respektive kjønn.
* Når alle hundene av samme kjønn i din hunds rase er ferdig bedømt av dommeren, velger dommeren ut hvilken av hundene som blir nummer 1,2,3,4, osv.
* Den beste hunden (nr. 1) i hvert kjønn går videre til bedømming av best i rasen (BIR) og best i motsatt kjønn (BIM). BIR hundene går videre til finalene.

**Hundene deles inn i serier:**

Valpe klasse VK 100 serien 3 – 6 måneder

 200 serien 6 – 9 måneder

Junior klasse JK 300 serien 9 – 15 måneder

Unghund klasse UK 400 serien 15 – 24 måneder

Åpen klasse AK 500 serien fra 18 måneder

Champion klasse Ch.K 600 serien fra 24 måneder

Veteran klasse Vet.K 700 serien fra 8 år

Alle med CK (championkvalitet) i sin klasse, vil konkurrerer mot hverandre for at den beste skal få BIR (best i rasen), unntatt valp.

Valp 3 – 6 måneder kan få L (Lovende).

Valp 6 – 9 måneder kan få HP (Heders Pris).

De som får L/HP konkurrere også seg imellom for å oppnå BIR i sin rase.

**Typer bedømmelser:**

**Kvalitetsbedømmelse:** Hunden vurderes etter sin kvalitet i forhold til raseklubbens standard. Premiering etter bedømmelse har ingenting med antallet hunder å gjøre. Kvaliteten er avgjørende, og dommeren gir skriftlig kritikk som utstiller får kopi av.

**Konkurransebedømming:** Hundene i klassen konkurrerer innbyrdes om rekkefølgen etter at de først har kvalifisert seg med Excellent og CK. Valp må ha L/HP.

**Klasseinndelinger og premiegrader:**

* **Valp VK** er for hunder 3-6 måneder, de bedømmes og får L (Lovende) og hunder 6 – 9 måneder som får HP (Heders Pris).
* **Junior JK** er for hunder 9-15 måneder. Individuell kvalitetsbedømmelse først, så konkurransebedømmelse, hvor 1,2,3 og 4 JK tildeles. KIP (kan ikke premieres) kan også gis hvis det er umulig for dommer å få et fullverdig inntrykk av hunden. Hundene kan konkurrere om junior cert. De må oppnå 3 junior cert, av 3 forskjellige dommere, for å oppnå tittelen J CH (junior champion).
* **Unghund UK** er for hunder 15-24 måneder. Individuell kvalitetsbedømmelse først, så konkurransebedømmelse, hvor 1,2,3 og 4 UK tildeles. KIP (kan ikke premieres) kan også gis hvis det er umulig for dommer å få et fullverdig inntrykk av hunden. Hundene kan konkurrere om unghund cert. De må oppnå 3 unghund cert, av 3 forskjellige dommere, for å oppnå tittelen U CH (unghund champion).
* **Åpen klasse AK** er åpen for hunder fra 18 måneder. Individuell kvalitetsbedømmelse først, så konkurransebedømmelse, hvor 1,2,3 og 4 AK tildeles. KIP (kan ikke premieres, se unghund) kan gis. Hundene kan konkurrere om norsk cert. De må oppnå 3 norske cert, av 3 forskjellige dommere og siste certet etter fylte 2 år for å bli No CH (norsk champion). Hunder med oppnådd championat får ikke stille i åpen klasse.
* **Champion klasse Ch.K** er for hunder som har oppnådd nasjonalt championat (norsk ch.) Individuell kvalitetsbedømmelse først, så konkurransebedømmelse, hvor 1,2,3 og 4 Ch.K tildeles. KIP kan også dømmes her (se unghund). Her starter man med å bygge opp til Skandinavisk Champion og/eller Internasjonal Champion. Når en av disse championatene er oppnådd, kan man starte å samle bronse, sølv, gull osv.
* **Veteran Vet.K** er åpen for hunder fylt 8 år. Individuell kvalitetsbedømmelse først, så konkurransebedømmelse, hvor 1,2,3 og 4 Vet.K tildeles. KIP kan også dømmes her (se unghund). Hunden kan konkurrere om veteran cert. De må ha 3 cert fra 3 forskjellige dommere, for å oppnå tittelen Vet CH (veteran champion). Veteranene kan også jobbe seg oppover championat stigen etter de er blitt veteran Ch.
* **Skandinavisk champion SkCh.K** er åpen for hunder som er godkjent norsk champion. Dommeren foretar en kvalitetsbedømmelse og om hunden er bra kan det utstedes et skandinavisk cert (SCC). Må oppnå 3 scc av norsk, svensk og dansk dommer.
* **Internasjonal champion Int.ch.K** oppnås når hunden har fått minst 3 cacib fra 3 forskjellige dommere, hvor av 1 norsk og 2 utenlandske, i minst 2 forskjellige land. Må gå minst 366 dager mellom første og siste cacib.
* **Bronse champion Br.ch** oppnås når hunden har fått minst 3 bronse cert fra 3 forskjellige dommere i minst 2 forskjellige land. Det må gå minst 6 måneder fra første til siste bronse cert.
* **Sølv champion S.ch** oppnås når hunden har fått minst 3 sølv cert fra 3 forskjellige dommere i minst 2 forskjellige land. Det må gå minst 6 måneder fra første til siste sølv cert.
* **Gull champion G.ch** oppnås når hunden har fått minst 3 gull cert fra 3 forskjellige dommere i minst 2 forskjellige land. Det må gå minst 6 måneder fra første til siste gull cert.
* **Rubin champion R.ch** oppnås når hunden har fått minst 3 rubin cert fra 3 forskjellige dommere i minst 2 forskjellige land. Det må gå minst 6 måneder fra første til siste rubin cert.
* **Safir champion Sa.ch** oppnås når hunden har fått minst 3 safir cert fra 3 forskjellige dommere i minst 2 forskjellige land. Det må gå minst 6 måneder fra første til siste safir cert.
* **Diamant champion D.ch** oppnås når hunden har fått minst 3 diamant cert fra 3 forskjellige dommere i minst 2 forskjellige land. Det må gå minst 6 måneder fra første til siste diamant cert.
* **Multi champion M.ch** oppnås når hunden har fått minst 3 multi champion cert fra 3 forskjellige dommere i minst 2 forskjellige land. Det må gå minst 6 måneder fra første til siste multi cert.

**HUNDEN MÅ VÆRE REGISTRERT I NHL FØR UTROPING AV CHAMPIONAT.**

**Gruppefinaler:** Dommerne dømmer her de gruppene de har kvalitets bedømt denne dagen. (Vi har ikke gruppefinaler pr. dags dato, men håper å få i gang dette når vi får flere medlemmer og nok hunder på utstilling)

**BIS finaler:** Det har vi rett etter hver klasse, og dommeren som har dømt klassen dømmer også BIS finalen.

**SUPERBIS finale:** Her møtes alle BIS-vinnerne fra utstillingshelgen og dommerne utroper en Super BIS hund. Det dømmes av minst 2 dommere, max 3, ut ifra hvor mange ringer vi har hatt denne helgen. (Her kan en dommerelev også være dommer nr. 3)

**PÅMELDING TIL NHL SINE UTSTILLINGER ER BINDENE. PÅMELDINGSAVGIFT MÅ BETALES UANSETT OM HUNDEN STILLES ELLER IKKE.** (Eneste unntak er hvis hunden er skadet e.l. og har veterinær attest)

**Klageinstans:** Klage på bedømming etc. skal leveres skriftlig i sekretariatet før utstillingens slutt. Merket med navn på utstiller, rase og katalognummer. Det skal samtidig innbetales et gebyr på kr. 500,-. Gebyret tilbakebetales hvis klagen får medhold.

**Kvalitetsbedømmelse betydning- og farge**

**Excellent (EXL) Rød:** kvaliteten på hunden er av utmerket god kvalitet etter rasestandarden for dagen. Hunden er velbalansert og i god kondisjon, sterke muskler i kroppen, rene hvite tenner. Kun hunder med Exl og ck får konkurrere videre.

**Very good (VG) Blå:** kvaliteten på hunden er av meget god kvalitet etter rasestandarden for dagen. Hunden kan ha mindre feil, men dette skal IKKE ødelegge helhetsuttrykket. Hunden er velbalansert og i god kondisjon, sterke muskler i kroppen, rene hvite tenner. Hunden som får denne bedømming kan bli plassert som nummer 2,3,4 el.

**Good (G) Gul:** kvaliteten er av god kvalitet etter rasestandarden for dagen. Her er det rett ut, takk for i dag.

**Sufficient (Suf) Grønn:** (Godtagbar) Hund som tilsvarer rasens standard, men som ikke har rasens alle karakteristiske preg eller har bristende fysisk kondisjon. Her er det rett ut, takk for i dag.

**0.premie (Diskvalifisert) Grå:** Hunden som vises i ringen har diskvalifiserende feil etter rasestandarden. Anatomiske defekter som påvirker hundens helse og sunnhet. Hannhund som ikke her normalt utviklet eller normalt plassert testikler. Viser redsel/aggressivitet i ringen. Her er det rett ut! 3 ganger disk for gemytt, da er hunden utestengt fra utstillinger.

**KIP (Kan ikke premieres):** Hund som vises i en slik tilstand at dommeren ikke kan gjør seg opp en oppfatning om dens kvalitet, kan tildeles KIP. Hunden har åpenbare mangler i ringkultur, eller vises i dårlig kondisjon (overdrevent fet eller mager). Hund som er nylig trimmet slik at dommeren ikke kan gjøre en bedømming av hundens hårlag. Hunden halter/er skadet slik at dommer ikke får bedømt bevegelser.

**BIR (best i rasen) Rød/hvit rosett:** Vinner av sin rase uansett kjønn.

**BIM (best i motsatt) Grønn/hvit rosett:** Vinner av motsatt kjønn til BIR hunden.

**L (lovende)** Valper (3 – 6 måneder) må få L for å delta i beste hannhund/tispe klasse.

**HP (hederspris)** Valper (6 – 9 måneder) må få HP for å delta i beste hannhund/tispe klasse.

**HP (hederspris)** Avlsgruppe for oppdrettere, må få HP for å konkurrere videre i avlsgruppa (1 foreldredyr og 3 avkom). Alle hundene må ha deltatt i kvalitetsbedømming denne dagen, hvorav minimum 3 har oppnådd Exl og den siste har oppnådd VG.

**HP (hederspris)** Oppdrettergruppe må få HP for å konkurrere videre i oppdrettergruppa. (3 hunder fra eget oppdrett). Alle hundene må ha deltatt i kvalitetsbedømming denne dagen, hvorav minimum 2 har oppnådd Exl og den siste har oppnådd VG.